Dubay amirining o‘g‘li, valiahd shahzoda Hamdan ibn Muhammad Al Maktum sahrodagi haydovchining yuk mashinasini tortib chiqarishga yordam berdi. Hamdan o‘zining Mercedes-Benz rusumli avtomobiliga arqon ulab, qumga botib qolgan yuk mashinani tortib chiqarishga urindi. Arqon bir necha marotaba uzilib ketishiga qarmay, katta yuk mashinani qumli qopqondan olib chiqishga muvaffaq bo‘lishdi. Instagram’ga qo‘yilgan video 4 kun ichida 54 ming martadan ortiq ko‘rilgan. Hamdan ibn Muhammad Al Maktum Dubay amiri Muhammad ibn Rashid Al Maktumning o‘g‘lidir. 2008 yildan beri u Dubayning valiahd shahzodasi sanaladi. Ko‘p vaqti va pullarini xayriya ishlariga sarflaydi.